(হীরক রাজার দেশের signature tune)

গুপী - বাঘা : মহারাজা আআআআআ তোমারে সেলাম, মোরা 'পশ্চিম বাংলা' থেকে এলাম!

হীরক রাজা: সাধু সাধু।.....

গান টা তোমার গাইলে গুপী বাঘা , fantastic, wonderful , fine,

কিন্তু 'পশ্চিম বাংলা' তো আর নাই, এখন শুধুই 'বাংলা' , হয়েছে নতুন আইন !!

ঠিক কিনা?

গুপী - বাঘা : ঠিক ঠিক ঠিক !!

হীরক রাজা: তা গুপী বাঘা, হাতে হাতে তালি দিয়ে তোমরা ঘুরেছো দেশে বিদেশে,

কেমন লাগছে বলো, স্কটল্যান্ড, এডিনবরা এসে?

গুপী: পশ্চিম থেকে পূর্ব, দক্ষিণ থেকে উত্তর, মহারাজ, সর্বত্রই আপনার সাম্রাজ্য ,

বাঘা: কি সুন্দর পাহাড় পর্বত হ্রদ উপত্যকা, সবুজের অতিসায্য !!

হীরক রাজা: তা বেশ বেশ, গুপীবাঘা দেশের খবর বলো ,

কি status এখন? কলকাতা কি লন্ডন হলো?

গুপী : কলকাতা লন্ডন নিয়ে গান, মহারাজ রেডি,

London bridge is falling down, My fair lady!!

বাঘা: ওরে চুপ কর, চুপ কর হতভাগা গুপী ,

পিসি যদি শোনে একবার, মাথায় পড়াবে আমাদের গারদের টুপি!!

গুপী: মহারাজ, পুজোর আগে latest news হলো গিয়ে ব্রিজ ভাঙা ,

মাঝেরহাট সবার শেষে, আগে বিবেকানন্দ রোড , উল্টোডাঙা!!

হীরক রাজা: সাবধানে কোরো এমন ফ্যাসিস্ট মন্তব্য, বন্ধ রেখেছো নয়ন ,

জানো না তোমরা , ব্রীজের উপর দাঁড়িয়েছিল উন্নয়ন !!

বাঘা: উন্নয়নের ভার ব্রীজ নিতে কি পারে আর?

কি আর করবে বলুন, পুরসভার টুকে পাস্ ইঞ্জিনিয়ার !!

হীরক রাজা: না না! গুপীবাঘা, অবস্থা মোটেই অতটা খারাপ নয়,

সব জায়গাতেই একটু আধটু এমন ঘটনা হয় !!

ঠিক কিনা ?

গুপী - বাঘা : ঠিক ঠিক ঠিক !!

বাঘা: তাইতো তাইতো মহারাজ,

এইতো সেদিন দেখে এলুম লন্ডনে, ভেঙে গেছে big ben

আমাদের টা দেখুন, কেমন laketown এ দাঁড়িয়ে আছে শ্যেন !!

গুপী: ঠিক ই মহারাজ,

weather ও এখন লন্ডনে কলকাতার মতোই hot

শুনছি নাকি গ্রীষ্মে সব করেছে ছটফট !!

হীরক রাজা: রাখো রাখো, ভাঙাচোরার গল্প রাখো, হচ্ছে না আর সহ্য ,

এবার বলো , কি খবর, কেমন চলছে শিল্প বাণিজ্য?

গুপী: তা বেশ তা বেশ মহারাজ,

গড়ে উঠেছে বিরাট বড় manufacturing hub ,

বি এ , এম এ , বি কম পাস বাজছে বসে আলুর চপ !

বাঘা: এতেও নাকি বিরোধীদের চক্রান্ত সব

বলছে নাকি সরকার দিচ্ছে শুধুই ঢপ !!